郝杰 (嘉靖进士)

郝-{杰}-（），字彦辅，号少泉，山西大同府蔚州（今蔚县）人，軍籍。明朝政治人物。

生平
嘉靖三十一年（1552年）壬子科山西乡试第十名舉人。嘉靖三十五年（1556年）丙辰科会试223名，三甲183名进士。授行人司行人，四十年六月选授福建道試御史，十月實授，四十一年巡按直隶，四十二年巡按贵州，同年八月父亲去世，归乡守制。服除，补河南道，巡按顺天，入掌京畿道，监隆慶戊辰科会试事。

明神宗即位，隆慶六年（1572年）七月出为陕西按察司副使，万历四年（1576年）二月升江西右参政，三月调任山东，丁母忧归。八年服除，九年二月復除河南右参政兼佥事，七月升浙江按察使，十年五月升本省右布政使，七月调任陕西，十一年三月升山东左布政使，十二年正月考察因前浙江兵民之变，被降职。十三年冬起辽东苑马寺卿、加山东按察使衔、兵备海盖，十七年七月升任都察院右佥都御史、辽东巡抚，十九年十二月升右副都御史，照旧巡抚，二十年七月升兵部右侍郎、总督蓟辽保定军务，二十一年正月协理京营戎政，十月升南京户部尚书，二十二年六月以病乞休。

万历二十六年（1598年）八月起为南京工部尚書，二十七年五月改任南京兵部尚书、参赞机务，二十八年八月十七日卒于任内，享年七十一，贈太子少保《資善大夫南京兵部尚書贈太子少保郝公-{杰}-神道碑》，王家屏，《國朝獻徵錄》43卷，106-108。《明史》有傳。《明史·列傳221卷》5822-5824：郝-{杰}-，字彥輔，蔚州人。父銘，御史。-{杰}-舉嘉靖三十五年進士，授行人，擢御史。隆慶元年巡撫畿輔。冬，寇大入永平，疏請蠲被掠地徭賦，且言：「比年罰行於文臣而弛於武弁，及於主帥而略於偏裨，請飭法以振國威。」俱報可。已，劾薊督劉燾、巡撫耿隨卿觀望，寇退則斷死者報首功，又奪遼東將士棒槌厓戰績，並論副使沈應乾，遊擊李信、周冕罪。帝為黜應乾，下信、冕獄，敕燾、隨卿還籍聽勘。詔遣中官李祐督蘇、杭織造，工部執奏，不從。-{杰}-言：「登極詔書罷織造甫一年，敕使復遣，非畫一之政。且內臣專恣，有司剝下奉之，損聖德非小。」帝終不聽。駕幸南海子，命京營諸軍盡從。徐階、楊博等諫，不聽，-{杰}-復爭之，卒不從。刑部侍郎洪朝選以拾遺罷，上疏自辨，-{杰}-等劾其違制，遂削職。以嘗論高拱非宰輔器，為所嫉。及拱再召，-{杰}-遂請急去。拱罷。起故官。旋以私議張居正逐拱非是，出為陝西副使。再遷山東左布政使。被劾，降遼東苑馬寺卿兼海道兵備，加山東按察使。十七年擢右僉都御史，巡撫遼東。以督諸將擊敵，錄一子官。時李成梁為總兵官，威望甚著，然上功不無抵欺。寇入塞，或斂兵避，既退，始尾襲老弱，或乘虛搗零部，誘殺附塞者充首功，習以為常。督撫諸臣庇之，-{杰}-獨不與比。十九年春，成梁用參將郭夢徵策，使副將李寧襲板升於鎮夷堡，獲老弱二百八十餘級。師旋，為別部所遮，寧先走，將士數千人失亡大半，成梁飾功邀敍。-{杰}-具奏草，直言其故，要總督蹇達共奏。達匿其草，自為奏論功。巡按御史胡克儉馳疏劾寧；詞連成梁，亦詆-{杰}-。兵部置寧罪不議。克儉大憤，盡發成梁、達隱蔽狀。先是，十八年冬，海州被掠十三日，副將孫守廉不戰，成梁亦弗救。克儉既劾守廉，申時行、許國庇之，止令聽勘。克儉乃言：「臣初劾守廉，時行以書沮臣；及劾寧，又與國諭臣寬其罪。徇私背公，將壞邊事。」並歷詆一鶚、達及兵科給事中張應登朋奸欺罔，達置-{杰}-會稾功罪疏不奏，遂追數成梁前數年冒功狀。帝謂成梁前功皆由巡按勘報，克儉懸度妄議。卒置成梁等不問，而心以-{杰}-為不欺。旋就進右副都御史。日本陷朝鮮，達遣裨將祖承訓以三千人往，皆沒。事聞，-{杰}-亦被劾，帝特免之。朝鮮王避難將入遼，-{杰}-請擇境外善地處之，且周給其從官、衛士，報可。尋遷兵部右侍郎，總督薊、遼、保定軍務。召理戎政，進右都御史。日本封貢議起，-{杰}-曰：「平秀吉罪不勝誅，顧加以爵命，荒外聞之，謂中朝無人。」議不合，徙南京戶部尚書。移疾歸。起南京工部尚書。就改兵部，參贊機務。卒官。贈太子少保。

著作 
与李言恭同撰《日本考》。

家族
原籍山西交城。曾祖郝旺。祖父郝文達，知县。父郝銘（1489年-1563年），字汝西，號温泉，嘉靖四年舉人，历官衡水、任丘二知县，十九年擢授福建道監察御史殷士儋《文林郎福建道监察御史郝公墓誌銘》。前母王氏，贈孺人；母李氏，封孺人。具庆下。兄郝本，郡庠生。子郝濂、郝洛、郝洙。

參考文獻

《蔚州志》

Category:嘉靖三十一年壬子科山西鄉試舉人
Category:明朝行人司行人
Category:明朝福建道監察御史
Category:明朝陝西按察司副使
Category:明朝遼東苑馬寺卿
Category:明朝山東左布政使
Category:明朝山東按察使
Category:明朝遼東巡撫
Category:明朝薊遼總督
Category:南京工部尚書
Category:南京兵部尚書
Category:蔚縣人
J
Category:明朝河南道監察御史
Category:明朝京畿道監察御史
Category:明朝江西布政使司參政
Category:明朝山東布政使司參政
Category:明朝河南布政使司參政
Category:明朝河南按察司僉事
Category:明朝浙江按察使
Category:明朝浙江右布政使
Category:明朝陝西右布政使
Category:南京戶部尚書
Category:明朝追赠太子少保